Noi informații ies la iveală în cazul tinerei din Timișoara ucisă fără milă de iubitul ei. Ce au descoperit medicii de la IML și de ce ar fi recurs tânărul la un asemenea gest, aflați în rândurile următoare.
Andreea, o studentă la Medicină în vârstă de doar 21 de ani, a fost ucisă de către iubitul ei, care îi era și coleg de facultate. Fata a făcut tot ce a putut pentru a se apăra, dar tânărul a înjunghiat-o de mai multe ori, fără milă.
Specialiștii de la Institutul de Medicină Legală au găsit urme de sânge și de piele sub unghiile tinerei, fapt care arată că s-a zbătut până în ultima clipă pentru viața ei.
Din nefericire, nu a avut nicio șansă să supraviețuiască celor 31 de lovituri la nivelul gâtului și încă trei în torace, potrivit ultimelor detalii din raportul IML. Anchetatorii și medicii au rămas șocați să vadă că tânăra era aproape decapitată.
Iubitul ei, Mirel, a recunoscut fapta în fața anchetatorilor. Oamenii legii l-au arestat preventiv, iar acum se află după gratii, acolo unde va sta cel puțin 30 de zile. De asemenea, riscă o pedeapsă de minim 25 de ani.
Apropiați de-ai lui au spus că este un băiat liniștit, dar chiar el însuși le-a spus procurorilor că și-a ieșit din minți atunci când a aflat că Andreea vrea să-l părăsească.
Se pare că, de fapt, Mirela nu ar fi fost iubitul tineri, ci doar un amic. Andreea era prietenă bună cu sora criminalului, iar așa a ajuns să se cunoască cu el. De asemenea, părinții fetei nu știau nimic despre tânăr, chiar dacă Andreea avea o relație foarte bună cu ei și le povestea tot.
Prietenii fetei sunt de părere că Mirela ar fi ucis-o pe Andreea deoarece fata i-ar fi refuzat avansurile, iar el făcuse o obsesie pentru ea.
"Era o fată cuminte, stătea numai cu nasul în cărți, pe primul loc era facultatea, nu ieșea nicăieri, ea chiar voia să facă ceva în viață, avea numai 10 pe linie.
Părerea mea este că acest individ făcuse o obsesie pentru ea, voia mai mult de la ea, dar a văzut că Andreea nu este de acord și a făcut ce a făcut. Noi, apropiații, suntem în stare de șoc", a spus, pentru Gândul, una dintre rudele Andreei.
Zeci de colegi ai studentei din Timișoara s-au adunat astăzi dimineață în fața Serviciului de Medicină Legală, acolo unde părinții tinerei vor sosi pentru a-i ridica trupul.